મહાનગર પાલિકાની સામાન્ય સભામાં બોરતળાવ મામલે સમગ્ર સભાની પ્રશ્નોત્તરીકાળ પુરો થઈ ગયો હતો, કલાક સુધી આ મામલે વિપક્ષ, શાસક અને તંત્ર વચ્ચે લાંબી રકઝક ચાલી હતી, અંતે દિવાળીના તહેવારો આવતા હોવાથી વિરોધ પક્ષે તંત્રને બે મહિનાથી મહેતલ આપી હતી, દિવાળીના તહેવારો પુરા થઈ ગયા છે, ચેરમેન, મેયર ર્ધાિમંક કાર્યક્રમમાંથી હળવા થઈ ગયા છે, સોમવારથી મનપામાં થોડી ગતિશીલતા આવશે તેવો અણસાર છે, બોરતળાવના દબાણો અંગે વિપક્ષની બે મહિના પછી અંદોલનની ચિમકી સામે દોઢ મહિનો વિતી ગયો છે, ત્યારે બે સપ્તાહ દરમિયાન આ દબાણો હટાવવાની કાર્યવાહી થશે કે માત્ર વાતોના વડા થશે તેવો સવાલ નગરજનોમાં ચર્ચાઈ રહ્યો છે.